สวัสดีเพื่อนๆสมาชิกนักรีวิวร้านอาหาร Wongnai.com ทุกคนครับ

วันนี้ผมพาทุกคนมาทานต้มยำหัวปลากัน จะแป็นต้นยำหัวปลาร้านธรรมดาๆ
ก็ไม่ได้ ต้องเป้นร้านดังย่านรามอินทราอีกด้วย ร้านนี้พิกัดก็หาไม่ยาก
อยู่ติดถนนรามอินทรา กม.5 ก่อนถึงกองบินตำรวจ ร้านเปิดประมาณ 4โมงเย็น
เป็นต้นไป ตอนนี้เป็นเวลา 5 ทุ่ม ไฟสว่างไสว และคนเต็มแน่นร้านเลยล่ะ

สั่งอาหารกันดีกว่า เข้ามานั่งในร้านหรือติดถนนก็เลือกได้เลย เมนูเด็ด
ของที่นี่ก็หนีไม่พ้นหัวปลาหม้อไฟ ที่เขาว่าเด็ดดวงกันนักหนา ส่วนราคานั้น
ก็ไม่แพงมากนัก ตั้งแต่ 60-120 บาท มีทั้งหัว เนื้อ ไข่ เลือกทานกันได้เลย
ส่วนของทานเล่นอย่างอื่น พวกยำ ลวกจิ้ม ข้าวต้ม ผัดผักก็มีให้บริการเช่นเดียวกัน

วันนี้สั่งเป็น หัวปลาต้มยำ+เนื้อปลา 100 บาท ผัดคะน้า 30 บาท ไข่เจียวอร่อย 30 บาท
เริ่มจากไข่เจียวอร่อย ก็อร่อยสมชื่อ รสเค็มๆ ทอดมากรอบๆได้มาตรฐาน
ผัดคะน้า รสเค็มๆ ผักกรอบๆ เฉยๆกับจานนี้ เหมือนที่นี่จะเน้นเค็มแฮะ
มาถึงจานสุดท้าย เนื้อ+หัวปลาต้มยำ ชามใหญ่สุดๆ เนื้อปลาสดในระดับนึง
รสชาติเข้มข้น หอมเครื่องสมุนไพร ทานกับข้าวสวย และแทะหัวปลาได้อย่างเมามันส์
เพราะทางร้านมีถาดไว้สำหรับใส่ก้างที่เราแทะแล้วด้วย แหม่รู้ใจจริงๆ

ร้านนี้ถือว่าต้มยำอร่อย อย่างอื่นเฉยๆ ถ้าอยากต้มยำหัวปลาแทะมันส์ๆก็ร้านนี้เลยครับ
ครั้งหน้าผมจะพาไปทานร้านไหน ที่ไหนกันอีก กด Fallow กันได้เลยครับ